**ROMÂNIA  
JUDEȚUL SUCEAVA  
MUNICIPIUL CÂMPULUNG MOLDOVENESC  
CONSILIUL LOCAL**

**HOTĂRÂREA NR. 5**

**din 27 ianuarie 2022**

**pentru completarea Anexei la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc**

Consiliul Local al municipiului Câmpulung Moldovenesc, întrunit în şedinţa ordinară din data de 27 ianuarie 2022;

-Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 791 din 10.01.2022;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 792 din 10.01.2022;

-Raportul de specialitate al Clubului Sportiv Municipal „Rarăul” Câmpulung Moldovenesc, înregistrat la nr. 793 din 10.01.2022;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 794 din 10.01.2022;

-Avizul Comisiei de specialitate a Consiliului Local;

-Prevederile art. 29 alin. (1) şi alin. (2) din Legea educației fizice și sportului nr. 69/2000, cu modificările și completările ulterioare;

-Prevederile art. 13 alin. (1) lit. a) şi alin. (2) lit. b) din Legea nr. 227/2015 privind Codul fiscal, cu modificările și completările ulterioare;

În temeiul art. 129 alin. (2) lit. a) şi lit. d) şi alin. (7) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE**:

**Art.I.**Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc se completează după cum urmează:

**1.** După articolul 8 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021, se introduce un nou articol, articolul 81, cu următorul cuprins:

„Art. 81 - (1) Clubul Sportiv Municipal „Rarăul” Câmpulung Moldovenesc are dreptul de a desfășura activități economice, respectiv servicii de cazare în „Vila Stadion”, cu o capacitate de 36 de locuri, pentru sportivii veniţi în cantonamente şi pentru persoanele fizice aflate în tranzit sau sejur în municipiul Câmpulung Moldovenesc.

(2)Fondurile extrabugetare obţinute în urma desfăşurării activităţilor economice se folosesc la modernizarea și dotarea „Vilei Stadion” şi diversificarea serviciilor oferite.”

**2.** După liniuţa 24 a articolului 26 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021, se introduce o nouă liniuţă, liniuţa 25, cu următorul cuprins:

„- 30% din timpul de lucru stabilit în fișa postului este alocat activităților economice reprezentate de serviciile de gestionare a „Vilei Stadion”.

**3.** După liniuţa 16 a alineatului (1) al articolului 27 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021, se introduce o nouă liniuţă, liniuţa 17, cu următorul cuprins:

„- 30% din timpul de lucru stabilit în fișa postului este alocat activităților economice reprezentate de serviciile de gestionare a „Vilei Stadion”.

**4.** După liniuţa 11 a alineatului (2) litera a) al articolului 27 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021, se introduce o nouă liniuţă, liniuţa 12, cu următorul cuprins:

„- 40% din timpul de lucru stabilit în fișa postului este alocat activităților economice reprezentate de serviciile de gestionare a „Vilei Stadion”.

**5.** După liniuţa 7 a alineatului (2) litera b) al articolului 27 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021, se introduce o nouă liniuţă, liniuţa 8, cu următorul cuprins:

„- 100% din timpul de lucru stabilit în fișa postului este alocat activităților economice reprezentate de serviciile de gestionare a „Vilei Stadion”.

**Art.II.**Primarul municipiului Câmpulung Moldovenesc, prin aparatul de specialitate şi Clubului Sportiv Municipal „Rarăul” Câmpulung Moldovenesc vor duce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Lițu Nicolae** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |